CELEX: 62011TN0651
Language: mt
Date: 2011-12-16 00:00:00
Title: Kawża T-651/11: Rikors ippreżentat fis- 16 ta’ Diċembru 2011 — Syriatel Mobile Telecom vs Il-Kunsill

11.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 39/20
            
         Rikors ippreżentat fis-16 ta’ Diċembru 2011 — Syriatel Mobile Telecom vs Il-Kunsill
   (Kawża T-651/11)
   2012/C 39/39
   Lingwa tal-kawża: il-Franċiż
   
      Partijiet
   
   
      Rikorrenti: Syriatel Mobile Telecom (Joint Stock Company) (Damasku, is-Sirja) (rappreżentant: J. Pujol, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tiddikjara l-azzjoni tar-rikorrenti ammissibbli u fondata;
            
         
               —
            
            
               konsegwentement, tannulla d-Deċiżjoni 2011/628/PESK, kif ukoll ir-Regolament Nru 950/2011 (UE) u l-atti sussegwenti ta’ eżekuzzjoni, sa fejn jikkonċernaw lir-rikorrenti;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               (1)
            
            
               L-ewwel motiv ibbażat fuq nuqqas ta’ bażi legali tad-Deċiżjoni 2011/628/PESK (1) minħabba t-tħassir tad-Deċiżjoni 2011/273/PESK (2) permezz tad-Deċiżjoni 2011/782/PESK (3).
            
         
               (2)
            
            
               It-tieni motiv ibbażat fuq nuqqas ta’ bażi legali tar-Regolament Nru 950/2011 (4) minħabba t-tħassir tad-Deċiżjoni 2011/273/PESK.
            
         
               (3)
            
            
               It-tielet motiv ibbażat fuq il-fatt li l-miżuri kkontestati jiksru d-drittijiet tad-difiża u, b’mod partikolari, id-dritt għal protezzjoni ġudizzjarja effettiva previsti fl-Artikoli 6 u 13 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (iktar ’il quddiem il-“KEDB”), fl-Artikolu 215 TFUE u fl-Artikoli 41 u 47 tal-Karta tad-Drittijiet Fundamentali tal-Unjoni Ewropea.
            
         
               (4)
            
            
               Ir-raba’ motiv ibbażat fuq il-fatt li l-konvenut kiser l-obbligu ta’ motivazzjoni, billi l-motivazzjoni mogħtija ma tissodisfax l-obbligu tal-istituzzjonijiet tal-Unjoni Ewropea taħt l-Artikolu 6 tal-KEDB, l-Artikolu 296 TFUE, kif ukoll l-Artikolu 41 tal-Karta tad-Drittijiet Fundamentali tal-Unjoni Ewropea.
            
         
               (5)
            
            
               Il-ħames motiv ibbażat fuq il-fatt li l-miżuri kkontestati jirrestrinġu b’mod inġustifikat u mhux proporzjonat id-drittijiet fundamentali tar-rikorrenti u, b’mod partikolari, id-drittijiet ta’ proprjetà tagħha, previsti fl-Artikolu 1 tal-Protokoll Addizzjonali tal-KEDB u fl-Artikolu 17 tal-Karta tad-Drittijiet Fundamentali tal-Unjoni Ewropea, u d-dritt għar-rispett tar-reputazzjoni tagħha, previst fl-Artikoli 8 u 10(2) tal-KEDB.
            
         
               (6)
            
            
               Is-sitt motiv ibbażat fuq l-effett ħażin fuq il-kompetizzjoni fi ħdan l-Unjoni Ewropea sa fejn il-miżuri adottati jwasslu sabiex il-funzjonament normali tas-suq tat-telekomunikazzjonijiet fi ħdan l-Unjoni jiġi distort u għaldaqstant jaffetwaw ħażin il-kompetizzjoni bejn l-operaturi Ewropej u l-kummerċ bejn l-Istati Membri.
            
         
      (1)  Deċiżjoni tal-Kunsill 2011/628/PESK, tat-23 ta’ Settembru 2011, li temenda d-Deċiżjoni 2011/273/PESK dwar miżuri restrittivi kontra s-Sirja (ĠU L 247, p. 17).
   
      (2)  Deċiżjoni tal-Kunsill 2011/273/PESK, tad-9 ta’ Mejju 2011, dwar miżuri restrittivi kontra s-Sirja (ĠU L 121, p. 11).
   
      (3)  Deċiżjoni tal-Kunsill 2011/782/PESK, tal-1 ta’ Diċembru 2011, dwar miżuri restrittivi kontra s-Sirja u tħassar id-Deċiżjoni 2011/273/PESK (ĠU L 319, p. 56).
   
      (4)  Regolament tal-Kunsill (UE) Nru 950/2011, tat-23 ta’ Settembru 2011, li jemenda r-Regolament tal-Kunsill (UE) Nru 442/2011 dwar miżuri restrittivi fid-dawl tas-sitwazzjoni fis-Sirja (ĠU L 247, p. 3).